BREAKING: टीम इंडिया की इंग्लैंड पर बड़ी जीत, पारी और 36 रनों से पीटा | News24
Home Nation BREAKING: टीम इंडिया की इंग्लैंड पर बड़ी...
BREAKING: टीम इंडिया की इंग्लैंड पर बड़ी जीत, पारी और 36 रनों से पीटा
नई दिल्ली(12 दिसंबर): भारत और इंग्लैंड के बीच खेले जा रहे चौथे टेस्ट मैच के अंतिम दिन भारत ने इंग्लैंड को 36 रन और पारी से हराकर यह मैच और सीरीज अपने नाम कर ली। 5 टेस्ट मैचों की इस सीरीज में भारत 3-0 से आगे है।
इस मैच भारत की ओर से विराट कोहली (235) ने दोहरा शतक और मुरली विजय (136) और जयंत यादव (104) ने शतक जमाए। वहीं ऑफ स्पिनर रविचंद्रन अश्विन ने मैच में 12 विकेट अपने नाम किए। उन्होंने दोनों पारियों में 6-6 इंग्लिश बल्लेबाजों को आउट किया। मैच के अंतिम दिन भारत को 4 विकेट चाहिए थे, जो भारतीय गेंदबाजों ने दिन के पहले आधे घंटे में ही कर दिखाया और मैच और सीरीज पर अपना नाम लिख दिया।पांच मैचों की इस सीरीज का आखिरी मैच चेन्नै में 16 दिसंबर से खेला जाएगा। इससे पहले रविवार को भारत की पहली पारी 631 रन पर खत्म हुई। इस विशाल स्कोर की बदौलत भारत ने पहली पारी के आधार पर मेहमान टीम पर 231 रन की बढ़त हासिल की थी। इसके बाद रविवार को दिन का खेल खत्म होने तक इंग्लिश टीम के 6 खिलाड़ी पविलियन लौट गए थे। इंग्लैंड की ओर से सबसे ज्यादा रन जो रूट (77) ने बनाए। उन्हों जयंत यादव ने आउट किया। अश्विन ने 24 वीं बार पारी में 5 या उससे ज्यादा विकेट अपने नाम किए।